CELEX: 62011TN0396
Language: el
Date: 2011-07-22 00:00:00
Title: Υπόθεση T-396/11: Προσφυγή της 22ας Ιουλίου 2011 — ultra air κατά ΓΕΕΑ — Donaldson Filtration Deutschland (ultrafilter international)

8.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 298/19
            
         Προσφυγή της 22ας Ιουλίου 2011 — ultra air κατά ΓΕΕΑ — Donaldson Filtration Deutschland (ultrafilter international)
   (Υπόθεση T-396/11)
   2011/C 298/35
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: ultra air GmbH (Hilden, Deutschland) (εκπρόσωπος: ο δικηγόρος C. König)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Donaldson Filtration Deutschland GmbH (Haan, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ) της 18ης Μαΐου 2011 στην υπόθεση R 374/2010-4, η οποία της κοινοποιήθηκε στις 20 Μαΐου 2011,
            
         
               —
            
            
               να απορρίψει την προσφυγή που άσκησε στις 16 Μαρτίου 2010 η Donaldson Filtration Deutschland GmbH κατά της απόφασης που εξέδωσε στις 29 Ιανουαρίου 2010 το τμήμα ακύρωσης του ΓΕΕΑ στη διαδικασία 2880 C,
            
         
               —
            
            
               να καταδικάσει στα δικαστικά έξοδα το ΓΕΕΑ και την Donaldson Filtration Deutschland GmbH, εφόσον η εταιρία αυτή παρέμβει στη δίκη.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα «ultrafilter international» για προϊόντα και υπηρεσίες των κλάσεων 7, 11, 37, 41 και 42 — Κοινοτικό σήμα αριθ. 1 121 839.
   
      Δικαιούχος του κοινοτικού σήματος: Η εταιρία Donaldson Filtration Deutschland GmbH.
   
      Αιτούσα την κήρυξη της ακυρότητας του κοινοτικού σήματος: Η προσφεύγουσα.
   
      Αιτιολογία της αιτήσεως κηρύξεως της ακυρότητας: Η αίτηση στηρίζεται σε απόλυτους λόγους ακυρότητας κατά το άρθρο 52, παράγραφος 2, στοιχείο α', σε συνδυασμό με τα στοιχεία β' και γ' και την παράγραφο 3, του κανονισμού 207/2009, διότι το προσβαλλόμενο λεκτικό σήμα έχει περιγραφικό χαρακτήρα.
   
      Απόφαση του τμήματος ακυρώσεως: Αποδοχή της αίτησης κήρυξης της ακυρότητας.
   
      Απόφαση του τμήματος προσφυγών: Ακύρωση της απόφασης του τμήματος ακύρωσης και απόρριψη της αίτησης κήρυξης της ακυρότητας του κοινοτικού σήματος.
   
      Προβαλλόμενοι λόγοι: Παράβαση των άρθρων 7, παράγραφοι 1 και 3, 52, παράγραφος 1, στοιχείο α', 56, παράγραφος 1, στοιχείο α', 75, παράγραφος 1, και 83 του κανονισμού 207/2009.